

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA:

URBROJ:

U Starigrad Paklenici, . rujna 2019. godine

Na temelju članka 14. stavka 1. Zakona o ublažavanju i uklanjanju posljedica prirodnih nepogoda (»Narodne novine« broj 16/19) i članka 30. Statuta Općine Starigrad (»Službeni glasnik Zadarske županije« broj 03/18 i 08/18), Općinsko vijeće Općine Starigrad, na . sjednici održanoj . rujna 2019. godine, donijelo je

**ODLUKU  
o imenovanju članova Općinskog povjerenstva   
za procjenu šteta od prirodnih nepogoda**

**Članak 1.**

U Općinsko povjerenstvo za procjenu šteta od prirodnih nepogoda Općine Starigrad (u daljnjem tekstu: Povjerenstvo) imenuju se:

1. Mario Zubčić, za predsjednika,

2. Zlatko Marasović, za člana

3. Ante Koić, za člana

4. Zoran Vukić, za člana

5. Šime Bucić, za člana

**Članak 2.**

Članovi Povjerenstva imenuju se na vrijeme od četiri godine.

**Članak 3**.

Zadaće Povjerenstva utvrđene su člankom 14. stavkom 2. Zakona o ublažavanju i uklanjanju posljedica prirodnih nepogoda.

**Članak 4.**

Stručne i administrativne poslove za Povjerenstvo obavlja Jedinstveni upravni odjel Općine Starigrad.

**Članak 5.**

Ako općinsko povjerenstvo nije u mogućnosti, zbog nedostatka specifičnih stručnih znanja, procijeniti štetu od prirodnih nepogoda, općinsko povjerenstvo može od županijskog povjerenstva zatražiti imenovanje stručnog povjerenstva na području u kojem je proglašena prirodna nepogoda.

**Članak 6.**

Ova Odluka stupa na snagu danom donošenja, a objavit će se u “Službenom glasniku Zadarske županije”.

**Članak 7.**

Stupanjem na snagu ove Odluke prestaje važiti Odluka o imenovanju članova Općinskog povjerenstva za procjenu štete od elementarnih nepogoda („Službeni glasnik Zadarske županije“ broj 15/17).

Predsjednik

Marko Marasović, dipl. ing. građ.

**OBRAZLOŽENJE**

Donošenjem Zakona o ublažavanju i uklanjanju posljedica prirodnih nepogoda (NN br. 16/19), Općinsko vijeće treba imenovati članove povjerenstva za procjenu šteta od prirodnih nepogoda.

U prijedlogu ove Odluke su za članove predložene iste osobe koje su imenovane temeljem Odluke o imenovanju povjerenstva za procjenu štete od elementarnih nepogoda („Službeni glasnik Zadarske županije“ br. 15/17), a koja je donesena na temelju Zakona o zaštiti od elementarnih nepogoda (NN br. 73/97 i 174/04) te koja prestaje važiti donošenjem ove Odluke.